En minibus med syv skolebørn kørte onsdag morgen galt på Morumvej ved Vognsild uden for Aars. Uheldet skete omkring 08.15 og ifølge de første meldinger var der fastklemte i bussen. - De skulle allesammen være kommet ud nu, og det er ikke et alvorligt uheld, siger vagtchef ved Nordjyllands Politi Åge Pedersen klokken 08.55. Et barn slog hovedet ved uheldet, mens de øvrige i bussen slap uskadte fra uheldet, der skyldtes morgenens glatte føre.

Opsummering:
Syv børn var onsdag morgen involveret i glatføreuheld.